এর আগে নোয়াখালী ৪ আসনের সংসদ সদস্য ও জেলা আওয়ামী লীগের সাধারন সম্পাদক একরামুল করিম চৌধুরীর কবিরাহাটস্থ বাস ভবনে সাংবাদিকদের সঙ্গে মতবিনিময়কালে মন্ত্রী বলেন, নোয়াখালীতে পর্যটনের ব্যাপক ভবিষ্যত রয়েছে। পর্যটন শিল্প হচ্ছে দেশের সবচেয়ে বড় অর্থনীতির যোগান। প্রধানমন্ত্রী শেখ হাসিনার নেতৃত্বে পর্যটন শিল্পসহ সব খাতে আমরা অগ্রসর হচ্ছি। আগামী ২০২১ সালে আমরা সুবর্ণ জয়ন্তী পালন করব। ২০২০ সালে বঙ্গবন্ধু শতবর্ষ পালন করব। বাংলাদেশের অর্থনীতি মুক্তির জন্য প্রধানমন্ত্রী ২৪ ঘণ্টা কাজ করে যাচ্ছেন। আজকের ডিজিটাল বাংলাদেশ তারই ফসল। নেত্রীর জন্য আজ আমরা বিশ্বে মাথা উচু করে দাঁড়াতে পেরেছি। অথচ একদল দুষ্কৃতিকারী তাকে হত্যা করার ষড়যন্ত্র করছে।